Antonius Lambertus Maria Hurkmans

**Antonius Lambertus Maria Hurkmans**, vanligvis **Antoon Hurkmans** (født 3. august 1944 i Someren i Nederland), er en nederlandsk katolsk prelat og emeritert biskop av 's-Hertogenbosch. Han bosatte seg i Roma for sin pensjonisttilværelse.
## Liv og virke
### Bakgrunn
Antoon Hurkmans kom fra en bondefamilie og hadde åtte søsken. Han var i utgangspunktet grønnsakshandler og eide sin egen dagligvarebutikk. Han begynte etterhvert på et presteseminar tiltenkt de såkalt sene kall, i Warnsveld. Etter sin førakademiske opplæring i Gemert og i premonstratenerabbediet i Grimbergen i  Belgia, studerte han katolsk teologi ved Det teologiske fakultet i Tilburg fra 1972.

I 1978 tok han den teologiske doktorgrad.

### Prest
Hurkmans ble ordinert til prest 22. desember 1979 av biskop Johannes Bluyssen i St. Johanneskatedralen i 's-Hertogenbosch.

Hurkmans ble da sogneprest i Waalwijk. I 1987 utnevnte biskop Johannes ter Schure S.D.B. ham til rektor ved det nystiftede presteopplæringssenteret Sint-Janscentrum i 's-Hertogenbosch. Ett år senere ble han utnevnt til generalvikar og katedralprost. I 1994 ble han forfremmet til monsignor av pave Johannes Paul II.
### Biskop
Pave Johannes Paul II utnevnte ham til biskop av 's-Hertogenbosch den 13. juni 1998. Den tidligere biskop av 's-Hertogenbosch, Johannes Gerardus ter Schure, bispeviet ham den 29. august 1998; Medkonsekratorer var Johannes Willem Maria Bluyssen, biskop emeritus av 's-Hertogenbosch, Joseph Frans Lescrauwaet M.S.C., hjelpebiskop emeritus i Haarlem, Martinus Petrus Maria Muskens, biskop av Breda, og Franciscus Jozef Maria Wiertz, biskop av Roermond.

Den 5. mars 2016 aksepterte pave Frans biskop Hurkmans' tidlige avskjedssøknad av helsemessige årsaker idet han led av søvnapné. Deretter vendte han ikke tilbake til hjembyen Someren, men dro til Roma og ble etter forslag fra den nederlandske bispekonferanse utnevnt til rektor for *Friezenkerk* - den frisiske kirke *[[Santi Michele e Magno]]* -, den tradisjonelle nasjonalkirke for nederlenderne i Vatikanet.

Antonius Hurkmans har vært storprior for Den hellige gravs orden i Jerusalem siden 2003. Siden 2016 har han vært bosatt i det pavelige prestekolleg Santa Maria dell'Anima i Roma.
## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Pave Benedikt XV (1854–1922) *1907
* Pave Pius XII (1835–1958) *1917
* Kardinal Eugène-Gabriel-Gervais-Laurent Tisserant (1884–1972) *1937
* Pave Paul VI (1897–1978) *1954
* Biskop Joannes Gijsen (1932–2013) *1973
* Biskop Joannes ter Schure (1922–2003) *1984
* Biskop *Antonius Lambertus Maria Hurkmans* (1944–) *1998

## Referanser